
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1693 

16 Νοεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση Νομικού Προσώπου Δημοσίου Δικαίου με 
την επωνυμία «Πολιτιστικός Οργανισμός Δήμου 
Νέας Μάκρης». 1 

Συγχώνευση Νομικών Προσώπων Κ.Α.Π.Η. των Δ.Δ. 
του Δήμου Πινδέων σε ενιαίο Νομικό Πρόσωπο με 
την επωνυμία «Κέντρο Ανοικτής Προστασίας Ηλι¬ 
κιωμένων Δήμου Πινδέων». 2 

Έγκριση του Οργανισμού Εσωτερικής Υπηρεσίας του 
νομικού προσώπου «Δημοτική Βιβλιοθήκη Αποστό¬ 
λου Παύλου “Ο ΑΡΙΣΤΟΤΕΛΗΣ”» Ν. Ημαθίας. 3 

Απόκτηση Ελληνικής Ιθαγένειας της ομογενούς ΑΙΤΟ- 
ΒΑ ΖΙΝΑΗΝΤΑ (ΑΥΤΟνΑ ΖΙΝΑΥΙϋΑ) του ΙΒΑΝ, και 
εξελληνισμόςτου επωνύμου και του κύριου ονόμα¬ 
τος της. 4 

Καθορισμός και όροι διάθεσης των υγρών αποβλήτων 
του Τυροκομείου «Ε & Κ. ΕΞΑΡΧΟΣ & ΣΙΑ Ο.Ε.».... 5 

Καθορισμός των χρήσεων του ρέματος «Γκουσμπα- 
σανιώτη» και όρων διάθεσης σε αυτό των επεξερ¬ 
γασμένων υγρών αστικών λυμάτων της κλινικής 
«ΙΑΣΩ ΘΕΣΣΑΛΙΑΣ Α.Ε.». 6 

Καθορισμός αποδέκτη και ανώτατων επιτρεπτών 
ορίων ρυπαντών λυμάτων, ρεύματος διαλειπούσης 
ροής Καραδιώτισα Δ.Δ. Ασωμάτου. 7 

Συγκρότηση Υπηρεσιακού Συμβουλίου της Ν.Α. Φλώ¬ 
ρινας. 8 

Συγκρότηση πρωτοβάθμιας επιτροπής ελέγχου επι¬ 
χειρήσεων σταυλισμού ζώων και επιχειρήσεων επε¬ 
ξεργασίας ζωικών προϊόντων. 9 

Καθιέρωση υπερωριακής εργασίας στο μόνιμο προ¬ 
σωπικό του Δήμου Μολάων Ν. Λακωνίας για το 
έτος 2004. 10 

Υπερωριακή απασχόληση μονίμων υπαλλήλων των 
υπηρεσιώντου Δήμου Νέου Ψυχικού Ν. Αττικής... 11 

Καθιέρωση υπερωριακής εργασίας για το μόνιμο προ¬ 
σωπικό του Β'Δημοτικού Παιδικού Σταθμού Δήμου 
Μελισσίων για το έτος 2004. 12 


ΑΠΟΦΑΣΕΙ Σ 

Αριθ. 08/Δ.Τ.Α./20147 (1) 

Σύσταση Νομικού Προσώπου Δημοσίου Δικαίου με την επω¬ 
νυμία «Πολιτιστικός Οργανισμός Δήμου Νέας Μάκρης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/1995 (ΦΕΚ 
231 /Α'). 

2) Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 107/ 
Α730.5.1997). 

3) Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την υπ’ αριθ. οικ. 16976/12.11.2003 απόφαση του Γ ενι¬ 
κού Γραμματέα Περιφέρειας Αττικής για μεταβίβαση εξου¬ 
σίας υπογραφής «Με εντολή Γ ενικού Γ ραμματέα Περιφέ¬ 
ρειας» στο Γ ενικό Διευθυντή της Περιφέρειας Αττικής. 

5) Την υπ’ αριθ. 266/2004 απόφαση του Δημοτικού Συμ¬ 
βουλίου Νέας Μάκρης, αποφασίζουμε: 

1) Συστήνουμε στο Δήμο Νέας Μάκρης Νομικό Πρόσω¬ 
πο Δημοσίου Δικαίου με την επωνυμία «Πολιτιστικός Ορ¬ 
γανισμός Δήμου Νέας Μάκρης». 

2) Σκοπός του Νομικού Προσώπου είναι η δημιουργία 
και ανάπτυξη κάθε μορφής πνευματικής δραστηριότητας 
στην περιοχή του Δήμου. 

3) Πόροιτου Νομικού Προσώπου είναι: 

α) Η ετήσια επιχορήγηση του Δήμου που ανέρχεται σε 
ευρώ 20.000,00. 

β) Κάθε φύσεως συνδρομές, εισφορές, δωρεές, κληρο¬ 
νομιές και κληροδοσίες. 

γ) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο. 

δ) Κάθε παροχή του Κράτους ή άλλη νόμιμη πρόσοδος. 

ε) Πρόσοδοι από την ίδια αυτού περιουσία. 

4) Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο, τα μέλη του οποίου με τους αναπλη¬ 
ρωτές τους, εκτός του Προέδρου, ορίζονται με απόφαση 
του Δημοτικού Συμβουλίου και αποτελείται από: 

α) Το Δήμαρχο ή άλλο μέλος αιρετό ή μη, που ορίζεται 
από αυτόν, ως πρόεδρος του Διοικητικού Συμβουλίου. 

β) Έξι (6) αιρετά ή μη μέλη με τους αναπληρωτές τους. 

Το Διοικητικό Συμβούλιο εκλέγει από τα μέλη του Αντι¬ 
πρόεδρο. 

Η διάρκεια της θητείας των μελών του Διοικητικού Συμ¬ 
βουλίου ακολουθεί τη δημοτική περίοδο. 

5) Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο αυτού. 

6) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 212.61 του προϋπολογισμού του 
Δήμου Νέας Μάκρης ύψους ευρώ 10.000,00 για το τρέ- 
χον οικονομικό έτος και ευρώ 20.000,00 για καθένα από 
τα επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 20 Οκτωβρίου 2004 

Με εντολή Γενικού Γραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 15785 (2) 

Συγχώνευση Νομικών Προσώπων Κ.Α.Π.Η. των Δ.Δ. του 
Δήμου Πινδέων σε ενιαίο Νομικό Πρόσωπο με την 
επωνυμία «Κέντρο Ανοικτής Προστασίας Ηλικιωμένων 
Δήμου Πινδέων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη : 

1. Τις διατάξεις του Ν. 2503/1997 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του Ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης». 

3. Τις διατάξεις του άρθρου 203 παρ. 6 του Δημοτικού & 
Κοινοτικού Κώδικα (Π.Δ. 410/1995). 

4. Την αριθμ. 2106/10.5.2001 απόφαση του Γενικού 
Γραμματέα Περιφέρειας Θεσσαλίας «Εξουσιοδότηση 
στον Προϊστάμενο της Δ/νσης Τοπικής Αυτ/σης και Δ/σης 
Τρικάλων και στους Προϊσταμένους Τμημάτων της ίδιας 
Υπηρεσίας για υπογραφή εγγράφων με εντολή Γενικού 
Γ ραμματέα Περιφέρειας Θεσσαλίας». 

5. Τις διατάξεις του άρθρου 29 Α του Ν. 1158/1985, το 
οποίο προστέθηκε με το άρθρο 27 του Ν. 2081/1992 και 
την αριθμ. εγκύκλιο 550/7.10.1992 της Γραμματείας του 
Υπουργικού Συμβουλίου. 

6. Την αριθμ. 68/2004 απόφαση του Δημοτικού Συμβου¬ 
λίου του Δήμου Πινδέων. 

7. Τους σχετικούς φακέλους των Νομικών Προσώπων, 
αποφασίζουμε: 

1. Τη συγχώνευση των Νομικών Προσώπων ΚΑΠΗ των 
Δ.Δ. Στουρναραίικων, Μεσοχώρας, Πολυνερίου και Μο- 
σχοφύτου του Δήμου Πινδέων, σε ενιαίο Νομικό Πρόσω¬ 
πο με την επωνυμία «Κέντρο Ανοικτής Προστασίας Ηλι¬ 
κιωμένων Δήμου Πινδέων». 

2. Σκοπός του Κέντρου Ανοικτής Προστασίας Ηλικιωμέ¬ 
νων Δήμου Πινδέων είναι: 

Η δημιουργία της απαραίτητης δομής για την ανάπτυξη 
δραστηριοτήτων και πρωτοβουλιών που αφορούν την 
υλοποίηση πολιτικών του Δήμου Πινδέων προς τους αν¬ 
θρώπους της τρίτης ηλικίας για: 


α. Την πρόληψη και την αντιμετώπιση βιολογικών και 
κοινωνικών προβλημάτων των ηλικιωμένων, ώστε να πα¬ 
ραμείνουν αυτόνομα, ισότιμα και ενεργά μέλη του κοινω¬ 
νικού συνόλου. 

β. Την ενημέρωση, συνεργασία και ευαισθητοποίηση 
των δημοτών και των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

γ. Την έρευνα και μελέτη για την υλοποίηση δράσεων 
υποστήριξης των Ανθρώπων της Τρίτης Ηλικίας. 

δ. Την παροχή ιατροκοινωνικής προστασίας στους ηλι¬ 
κιωμένους, ώστε τα άτομα αυτά να παραμείνουν στην οι¬ 
κογένεια. 

ε. Την αδελφοποίηση με ΚΑΠΗ ή ομοειδείς φορείς του 
εσωτερικού και εξωτερικού με στόχο τη μεταφορά τεχνο¬ 
γνωσίας και εμπειρίας σε θέματα υποστήριξης των ηλι¬ 
κιωμένων. 

3. Πόροιτου Κ.Α.Π.Η. είναι: 

α) Η ετήσια Επιχορήγηση του Δήμου Πινδέων. 
β) Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτεπροςτο ίδιο Νομικό Πρό¬ 
σωπο είτε προς το Δήμο Πινδέων για τα Νομικά Πρόσωπα. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες από ιδιώτες ή Νομικά Πρόσωπα. 

δ) Τα έσοδα από τη συμβολική χρηματική συμμετοχή 
των μελών, που έχουν ανάγκη προστασίας. 

ε) Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο, 
στ) Οι πρόσοδοι από την ίδια αυτού περιουσία, 
ζ) Η επιχορήγηση ή χρηματοδότηση από την Ευρωπαϊ¬ 
κή Ένωση. 

η) Η επιχορήγηση ή χρηματοδότηση από Εθνικά ή Ευ¬ 
ρωπαϊκά Προγράμματα, 
θ) Κάθε άλλη νόμιμη πρόσοδος. 

4. ΔΙΟΙΚΗΣΗ: 

Το Νομικό Πρόσωπο θα διοικείται από Διοικητικό Συμ¬ 
βούλιο το οποίο θα ορισθεί με απόφαση του Δημοτικού 
Συμβουλίου του Δήμου Πινδέων. 

5. ΠΕΡΙΟΥΣΙΑ: 

Όλη η κινητή και ακίνητη περιουσία των ΚΑΠΗ των Δη¬ 
μοτικών Διαμερισμάτων. 

6. ΕΔΡΑ ΤΟΥ ΝΟΜΙΚΟΥ ΠΡΟΣΩΠΟΥ: 

Έδρα του Νομικού Προσώπου ορίζεται η έδρα του Δή¬ 
μου Πινδέων στο Δ.Δ. Στουρναραίικων. 

Σε κάθε Δημοτικό Διαμέρισμα του Δήμου θα λειτουργεί 
παράρτημα του Νομικού Προσώπου για την καλύτερη 
εξυπηρέτηση των μελώντου. 

7. Το Νομικό Πρόσωπο (ΚΑΠΗ) φέρει τη δική του σφρα¬ 
γίδα με την επωνυμία κυκλικά «ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΣ ΠΙΝΔΕΩΝ» και στον εσωτερικό κύκλο «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.)» και 
στο εσωτερικό απεικονίζει ανδρόγυνο ηλικιωμένων στη- 
ριζόμενο σε βακτηρία. 

8. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

9. Από τη δημοσίευση της παρούσας απόφασης για τη 
συγχώνευση στην Εφημερίδα της Κυβερνήσεως, το νέο 
Νομικό Πρόσωπο, στο οποίο συγχωνεύθηκαν τα άλλα, 
υποκαθίσταται αυτοδικαίως και χωρίς καμία άλλη διατύ¬ 
πωση σε όλα εν γένει τα δικαιώματα και τις υποχρεώσεις 
των συγχωνευθέντων νομικών προσώπων εξομοιούμενο 
με καθολικό ανάδοχο. 

10. Από τις διατάξεις της απόφασης αυτής προκαλείται 
δαπάνη σε βάρους του Νομικού Προσώπου ύψους 
30.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 4 Νοεμβρίου 2004 
Με εντολή Γενικού Γραμματέα Περιφέρειας 
Ο Δ/ντής Τοπ. Αυτ/σης & Δ/σης κ.α.α. 

ΧΡ. ΞΑΚΗ 
-♦- 

Αριθ. 10807 (3) 

Έγκριση του Οργανισμού Εσωτερικής Υπηρεσίας του νο¬ 
μικού προσώπου «Δημοτική Βιβλιοθήκη Αποστόλου 
Παύλου “Ο ΑΡΙΣΤΟΤΕΛΗΣ”» Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση των θεμάτων 
για την Τοπική Αυτ/ση και άλλες διατάξεις». 

2. Τις διατάξεις του άρθρου 12 του Ν. 1188/1981 όπως 
τροποποιήθηκε από το άρθρο 26 του Ν. 1832/1989 και 
αντικαταστάθηκε με το άρθρο 8 παρ. 5 του Ν. 2307/1995. 

3. Τις διατάξεις των άρθρων 198 και 203 του Δ. Κ. Κ. (Π .Δ. 
410/1995). 

4. Τις διατάξεις του άρθρου 27 του Ν. 2081/1992 «Ακρο¬ 
τελεύτια διάταξη». 

5. Την αριθ. 7507/1.9.1984 (ΦΕΚ416/τ. Β71984) απόφα¬ 
ση του Νομάρχη Ημαθίας με την οποία έγινε η σύσταση 
του νομικού προσώπου με την επωνυμία «Κοινοτική Βι¬ 
βλιοθήκη Μακροχωρίου “Ο ΑΡΙΣΤΟΤΕΛΗΣ”», όπως τρο¬ 
ποποιήθηκε με την αριθ. 6632/11.1.2001 (ΦΕΚ 1474/τ. 
Β'/2001) απόφασή μας. 

6. Την αριθ. 1/2004 απόφαση του Διοικητικού Συμβουλί¬ 
ου της Δημοτικής Βιβλιοθήκης Αποστόλου Παύλου “Ο 
ΑΡΙΣΤΟΤΕΛΗΣ” με την οποία καταρτίσθηκε ο Ο.Ε.Υ. του 
Νομικού Προσώπου. 

7. Την αριθ. 189/2004 απόφαση του δημοτικού συμβου¬ 
λίου Αποστόλου Παύλου με την οποία εκφράζει τη σύμ¬ 
φωνη γνώμη του. 

8. Το αριθ. 27/2004 πρακτικό του Υπηρεσιακού Συμβου¬ 
λίου Υπαλλήλων Ο.Τ.Α. Ν. Ημαθίας, στο οποίο διατυπώνει 
τη σύμφωνη γνώμη του επί της απόφασης του Διοικητικού 
Συμβουλίου του ανωτέρω νομικού προσώπου. 

9. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γ ραμματέα Περιφέρειας», αποφασίζουμε: 

Νομιμοποιούμε την αριθ. 1/2004 απόφαση του Διοικητι¬ 
κού Συμβουλίου της Δημοτικής Βιβλιοθήκης Αποστόλου 
Παύλου “Ο ΑΡΙΣΤΟΤΕΛΗΣ” με την οποία ψηφίζεται ο Ορ¬ 
γανισμός Εσωτερικής Υπηρεσίας του εν λόγω Δημοτικού 
Νομικού Προσώπου ως εξής: 

Άρθρο 1 ο 

Οργάνωση Βιβλιοθήκης 

Για τη λειτουργία της η Δημοτική Βιβλιοθήκη Δήμου 
Αποστόλου Παύλου, συστήνει ένα τμήμα, το οποίο διαρ¬ 
θρώνεται στα εξής δύο γραφεία: 

α. Γ ραφείο Λογιστηρίου και Δ/νσης προσωπικού, πρω¬ 
τόκολλο αρχείου διεκπεραίωσης αλληλογραφίας και 

β. Γ ραφείο βιβλιοθηκονομικών δραστηριοτήτων και ερ¬ 
γασιών της βιβλιοθήκης. 


Ο τρόπος λειτουργίας των γραφείων και γενικά της 
υπηρεσίας εκτός από όσα ορίζουν οι Ν. 1188/1981 και 
1086/ 1986 στις ιδιαίτερες λεπτομέρειές του καθορίζο¬ 
νται με ειδικούς κανονισμούς που θα ψηφίζονται από το 
Διοικητικό Συμβούλιο από το Δημοτικό Συμβούλιο. 

Άρθρο 2° 

Οι θέσεις του προσωπικού διαρθρώνονται σε κλάδους, 
βαθμούς και ειδικότητες ως εξής: 

Τακτικό Μόνιμο-προσωπικό 

Κατηγορία Δ. Ε. 

1. Κλάδος ΔΕ 1 Διοικητικού 

Μία (1) θέση με βαθμούς Δ'-Α'. 

Τα των μονίμων υπαλλήλων καθήκοντα, μεταβολές 
κ.λπ., διέπονται από τις διατάξεις του Ν. 1188/1981 και 
1586/1986 «Περί καταστάσεως προσωπικού ΟΤΑ». 

Ως προϊστάμενος του τμήματος επιλέγεται υπάλληλος 
των κλάδων ΤΕ 1, ΤΕ 17, ΔΕ 1 Δ/κού. 

Τον προϊστάμενο όταν απουσιάζει τον αναπληρώνει ο 
αμέσως επό μένος σε βαθ μό τακτικός μόνιμος υπάλληλος. 

Κατηγορία ΤΈ. 

Κλάδος ΤΈ. 1 Βιβλιοθηκονόμων 

Μία (1) θέση με βαθμούς Δ'-Α'. 

Κλάδος ΤΈ. 17 Δ/κών - Λογιστικών 

Μία (1) θέση με βαθμό Δ' - Α'. 

Κατηγορία ΥΈ. 

κλάδος ΥΈ. 16 καθαρίστρια 

Μία(1) θέση με βαθμό Ε' - Β'. 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με την εκάστοτε ισχύουσα νομοθεσία. 

Άρθρο 3° 

Θέσεις εποχιακού προσωπικού με σχέση εργασίας 
ιδιωτικού δικαίου Ορισμένου Χρόνου. 

Κλάδου ΤΕ1 Βιβλιοθηκονόμων - Μία (1) θέση με σχέση 
εργασίας ορισμένου χρόνου. 

Κλάδου ΔΕ 1 Δ/κών - Μία (1) θέση με σχέση εργασίας 
ιδιωτικού δικαίου ορισμένου χρόνου. 

Άρθρο 4° 

Οι αρμοδιότητες που καθορίζονται από τον Οργανισμό 
Εσωτερικής Υπηρεσίας θα ασκούνται από τα ανάλογα 
γραφεία: 

Άρθρο 5° 

Ο Προϊστάμενος έχει την ευθύνη για την καλή λειτουρ¬ 
γία του τμήματος. 

Συντονίζει και κατευθύνει τις δραστηριότητές του. Κα¬ 
θορίζει σε συνεργασία με το υπόλοιπο προσωπικό τη λει¬ 
τουργία και τους τρόπους με τους οποίους θα προωθη¬ 
θούν οι στόχοι του τμήματος. 

Γ ραφείο Βιβλιοθηκονόμων 

Το Γ ραφείο βιβλιοθηκονόμων αναπτύσσει τις κατάλλη¬ 
λες δραστηριότητες ώστε μέσω αυτών να βελτιώνεται η 
προς το κοινό εικόνα της βιβλιοθήκης. Επιμελείται της 
προβολής του έργου, τις εκδόσεις, ενημέρωση των μέ¬ 
σων μαζικής επικοινωνίας, εκθέσεις και λοιπές εκδηλώ¬ 
σεις, τηρεί τα ανάλογα αρχεία, αναπτύσσει τη συνεργα¬ 
σία με άλλες βιβλιοθήκες οργανισμού κ.λπ. 

Μελετά και εκτιμά τις μελλοντικές ανάγκες των χρη¬ 
στών της βιβλιοθήκης. 

Εισηγείται τα ετήσια αναλυτικά προγράμματα δραστη¬ 
ριότητας της βιβλιοθήκης και συμβάλλει στη διαμόρφω¬ 
ση του Προϋπολογισμού. 

Τηρεί βιβλίο εισαγωγής για όλο το έντυπο και άλλο υλι¬ 
κό της βιβλιοθήκης που αποκτά με αγορές, ανταλλαγές, 
δωρεές, κληρονομιές ή κληροδότημα. 

Τηρεί ιδιαίτερο αρχείο για τις περιοδικές εκδόσεις 
(εφημερίδες, περιοδικά). 

Έχει την ευθύνη για την επεξεργασία του βιβλιακού και 
άλλου υλικού. Συντάσσει καταλόγους με βάσει καθορι¬ 
σμένους κανόνες, όπως το δελτίο - κατάλογο, το θεματι¬ 
κό ευρετήριο κ.λπ. 

Μελετάτην αξιοποίηση χειρογράφων, σπανίων εκδόσεων, 
ειδικών συλλογών και ηλεκτρονικών μέσων. Γενικά παρέχει 
κάθε δυνατή βοήθεια για την εξυπηρέτηση των χρηστών. 

Γ ραφείο Λογιστηρίου 

Καταρτίζει σε συνεργασία με το Δημοτικό ταμείο τον 
προϋπολογισμό εσόδων- εξόδων, τον απολογισμό και τον 
ισολογισμό. 

Επιμελείται την εκκαθάριση και εντολή πληρωμής κάθε 
δαπάνης. Ελέγχει τα δικαιολογητικά κάθε δαπάνης. Φροντί¬ 
ζει για την έκδοση χρηματικών ενταλμάτων και τη μισθοδο¬ 
σία προσωπικού, τηρεί μισθολογικά μητρώα του προσωπι¬ 
κού και γενικά όλων των διαδικασιών που είναι απαραίτητα 
για την πρόσληψη, προαγωγές, απολύσεις, παρατηρήσεις, 
αποχωρήσεις, τοποθετήσεις, μετακινήσεις, αποσπάσεις, 
μετατάξεις, χορήγηση αδειών, πειθαρχικές ποινές κ.λπ. 

Πληροφορεί το προσωπικό για τους νόμους που το 
αφορούν και εισηγείται στα αρμόδια όργανα θέματα που 
αφορούν το προσωπικό. 

Άρθρο 6ο 

Ο τρόπος λειτουργίας των Γ ραφείων και γενικά της 
υπηρεσίας εκτός από όσα ορίζουν οι Νόμοι 1188/1981 και 
1586/1986 στις ιδιαίτερες λεπτομέρειες τους, καθορίζο¬ 
νται με ειδικούς κανονισμούς που θα ψηφίζονται από το 
Διοικητικό Συμβούλιο του Νομικού Προσώπου και θα επι¬ 
κυρώνονται από το Δημοτικό Συμβούλιο. 

Την αρμοδιότητα σε αντικείμενα που δεν κατονομάζο¬ 
νται στον παρόντα κανονισμό καθορίζει με απόφασή του 
ο Πρόεδρος του Δ.Σ του Ν.Π.Δ.Δ. 

Ο παρών Κανονισμός σε περίπτωση κενού είναι δυνα¬ 
τόν να συμπληρώνεται με απόφαση του Διοικητικού Συμ¬ 
βουλίου. 

Τέλος σύμφωνα με τις οικονομικές δυνατότητες του 
Νομικού προσώπου αποφασίζεται η πλήρωση των πιο πά¬ 
νω οργανικών θέσεων και εφ’ όσον κρίνονται απαραίτη¬ 
τες από το Διοικητικό Συμβούλιο του Νομικού Προσώπου 
της Δημοτικής Βιβλιοθήκης Δήμου Αποστόλου Παύλου, 
το οποίο και εισηγείται προς τελική έγκρισή τους στο Δη¬ 
μοτικό Συμβούλιο. 

Η δαπάνη που θα απαιτείται για τις θέσεις μονίμου προ¬ 
σωπικού καθώς και για τις θέσεις του εποχιακού προσω¬ 
πικού με σύμβαση εργασίας ιδιωτικού δικαίου ορισμένου 
χρόνου θα υπολογίζεται στο υπό κατάρτιση προϋπολογι¬ 
σμό της Δημοτικής Βιβλιοθήκης κάθε νέου οικονομικού 
έτους ανάλογα με τις υπάρχουσες κάθε φορά ανάγκες. 

Τα έσοδα της Δημοτικής Βιβλιοθήκης Δήμου Αποστό¬ 
λου Παύλου προέρχονται από τις ετήσιες τακτικές επιχο¬ 
ρηγήσεις του Δήμου Αποστόλου Παύλου καθώς και τις 
έκτακτες επιχορηγήσεις του Υπουργείου Παιδείας, άλ¬ 
λου Υπουργείου, Νομικών Προσώπων Δημοσίου ή Ιδιωτι¬ 
κού Δικαίου καθώς και από δωρεές τρίτων. 

Ακροτελεύτιο Άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού τρέχοντος έτους 
της Δημοτικής Βιβλιοθήκης Δήμου Αποστόλου Παύλου 
“Ο ΑΡΙΣΤΟΤΕΛΗΣ”. 

Για το 2005 και για τα επόμενα έτη, σε περίπτωση πρό¬ 


σληψης προσωπικού, θα προκληθεί δαπάνη η οποία θα 
εγγράφει στον προϋπολογισμό έκαστου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 29 Οκτωβρίου 2004 
Με εντολή Γ ενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 
-♦- 

( 4 ) 

Απόκτηση Ελληνικής Ιθαγένειας της ομογενούς ΑΙΤΟΒΑ 
ΖΙΝΑΗΝΤΑ (ΑΥΤΟνΑ ΖΙΝΑΥΙϋΑ) του ΙΒΑΝ, και εξελλη- 
νισμόςτου επωνύμου και του κύριου ονόματος της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την Φ27ΙΘΑΓ/4675/2004 Απόφαση του Γ ενικού Γ ραμ¬ 
ματέα της Περιφέρειας Κρήτης που εκδόθηκε σύμφωνα 
με τις διατάξεις του άρθρου 1 του Ν. 2790/2000 (ΦΕΚ 
24/τ.Α'/16.2.2000), «Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις», όπως αυτό τροποποιήθηκε με το άρθρο 76του Ν. 
2910/2001 (ΦΕΚ 91 /τ.Α'/2.5.2001), «Είσοδος και παραμονή 
αλλοδαπών στην Ελληνική Επικράτεια- Κτήση της Ελληνι¬ 
κής Ιθαγένειας με πολιτογράφηση και άλλες διατάξεις», 
γίνεται δεκτή η από 17.7.2001 Αίτηση, περί αποκτήσεως 
της Ελληνικής Ιθαγένειας της ομογενούς ΑΙΤΟΒΑ ΖΙΝΑΗ- 
ΝΤΑτου ΙΒΑΝ και της ΧΑΤΟΥΝΑ, η οποία γεννήθηκε στις 
20.7.1951, στη Γεωργία, και εγκρίνεται ο εξελληνισμός 
του επωνύμου και του κύριου ονόματος της: 

Από: ΑΪΤΟΒΑ ΖΙΝΑΗΝΤΑ (ΑΥΤΟνΑ ΖΙΝΑΥΙΩΑ) 

Σε: ΑΪΤΙΔΗ ΖΙΝΑ. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ.3104 (5) 

Καθορισμός και όροι διάθεσης των υγρών αποβλήτων 
του Τυροκομείου «Ε & Κ. ΕΞΑΡΧΟΣ & ΣΙΑ Ο.Ε.». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Την Ε1 β/221/1965 Υγειονομική διάταξη «περί διάθε¬ 
σης λυμάτων και βιομηχανικών αποβλήτων» (ΦΕΚ 138/Β'/ 
24.2.1965), όπως αυτή τροποποιήθηκε με τις αριθ. Γ1/ 
17831/1971 και Γ4/1305/1974 κοινές Υπουργικές αποφά¬ 
σεις. 

2) Την από 20.5.2004 αίτηση της «Ε. & Κ. ΕΞΑΡΧΟΣ & ΣΙΑ 
ΟΈ.» για καθορισμό αποδέκτη των υγρών αποβλήτωντου 
«ΤΥΡΟΚΟΜΕΙΟΥ» της, που βρίσκεται στο 3,5° χλμ. της 
Ε.Ο. Ελασσόνας-Δεσκάτης. 

3) Το από πρακτικό της αρμόδιας γνωμοδοτικής επι¬ 
τροπής, αποφασίζουμε: 

1. Καθορισμός αποδέκτη 

Ορίζουμε σαν αποδέκτη των υγρών αποβλήτων του 
«ΤΥΡΟΚΟΜΕΙΟΥ», της «Ε. & Κ. ΕΞΑΡΧΟΣ & ΣΙΑ Ο.Ε.», που 
λειτουργεί στο 4ο χλμ. Της Ε.Ο. Ελασσόνας - Δεσκάτης, 
τον ποταμό διαλειπούσης ροής Ελασσονίτη, στη θέση 
«Σαραντάρια». 

2. Σημείο εκβολής - τρόπος διάθεσης 

Τα απόβλητα θα διατίθενται σε τάφρο με κλειστό αγω¬ 
γό, ο οποίος ύστερα από διαδρομή 1 χλμ. θα καταλήγει 
στον ποταμό Ελασσονίτη. 

3. Ποσότητα αποβλήτων 

Η ποσότητα των αποβλήτων, που θα διατίθενται στον 
αποδέκτη, θα ανέρχεται μέχρι τα 80 ππ 3 το 24ωρο (η πο- 

σότητα αυτή είναι η μεγίστη και αναφέρεται στην περίοδο 
της πλήρους λειτουργίας του τυροκομείου. 

Τα λύματα προσωπικού θα διατίθενται υπεδάφια. 

4. Όροι διάθεσης 

4.1 Επειδή το ρέμα είναι στραγγιστικό - αρδευτικό ,θα 
πρέπει τα ίδια τα απόβλητα του τυροκομείου κατά την 
έξοδό τους σ’ αυτό, έχουν τα χαρακτηριστικά των νερών, 
που είναι κατάλληλα για άρδευση, ψύξη μηχανών και κά¬ 
θε άλλη χρήση πλην ύδρευσης, κολύμβησης και αλιείας 
(άρθρο4παρ. 14τηςΕ 1 β/221/65 υγειονομικής διάταξης) 
και τα οποία είναι: 

α) θερμοκρασία έως 28° Θ. 

β) ΡΗ (μονάδες) 6,5-8,5 

γ) διαλυμένο οξυγόνο τουλάχιστον 3πις)/Ι 

δ) αιωρούμενα στερεά (33) 

(διαμέτρου έως 1 πιπι) έως 80 πι^/Ι 

ε) ηλεκτρική αγωγιμότητα έως 750 ΜΗ03/οηη 

(ή σύνολο διαλυτών αλάτων έως 500 πιρ/Ι) 

στ) χλωριόντα έωςΙΟΟπι^/Ι 

ζ) βόριο έως 0,3 πι^/Ι 

η) 3ΑΒ έως 18 

θ) βιοχημικά απαιτούμενο οξογόνο 

(ΒΟΩ 5) σε 20Ό χωρίς νιτροποίηση έως 25 πι^/Ι 
ι) χημικά απαιτούμενο οξυγόνο (ΘΟΩ) έως 125 πι^/Ι 
ια) χωρίς ευκρινώς ορατά επιπλέοντα ή καθιζάνοντα 
στερεά ή εναποθέσεις λάσπης και γενικά ουσίες, που 
προέρχονται από τα απόβλητα και φράσσουν τους εκτο- 
ξευτήρες τεχνητής βροχής. 

ιβ) χωρίς τοξικά ή επιβλαβή γενικά, ελαιώδη χρωματι¬ 
σμένα, θερμά, ή άλλα απόβλητα, τα οποία είναι δυνατόν, 
μεμονωμένα ή σε συνδυασμό, να καταστήσουν τα ίδια τα 
απόβλητα ακατάλληλα ή επικίνδυνα για τα εδάφη ,τις καλ¬ 
λιέργειες, τα ζώα, τα ψάρια και τους ανθρώπους (δια μέ¬ 
σου της τροφικής αλυσίδας). 

4.2 Με ευθύνη και δαπάνη της η επιχείρηση θα πρέπει 
να φροντίζει για τον καθαρισμό και συντήρηση του απο¬ 
δέκτη ώστε να εξασφαλίζεται η ομαλή και ανεμπόδιστη 
ροή των αποβλήτων καινά αποτρέπεται η στασιμότητα 
τους στην κοίτη του. 

4.3 Εάν για οποιονδήποτε λόγο δεν εξασφαλίζονται οι 
όροι, που τίθενται με την παρούσα, καθώς και κάθε άλλη 
υποχρέωση, που απορρέει απάτην Ε1 β/221/65 υγειονο¬ 
μική διάταξη, η επιχείρηση υποχρεούται να λάβει όλα τα 
απαραίτητα μέτρα, που επιβάλλονται για την άρση των αι¬ 
τιών και συμμόρφωση προς τους όρους που έχουν τεθεί. 

5. Άδεια 

5.1 Με βάση την παρούσα θα χορηγηθεί, με νέα απόφα¬ 
σή μας η προσωρινή άδεια, αφού εκτελεσθούν τα έργα 
επεξεργασίας και διάθεσης, διάρκειας μέχρι έξι (6) μηνών. 

5.2 Η οριστική άδεια θα χορηγηθεί με απόφασή μας, 
σύμφωνα με την Ε1 β/ 221/65 υγειονομική διάταξη, αφού 
ληφθούν υπόψη οι παρατηρήσεις από την διάθεση των 
αποβλήτων, ύστερα από έλεγχο και γνωμάτευση των αρ¬ 
μοδίων υπηρεσιώντης Ν.Α. Λάρισας, ότι έχουν εξασφαλι- 
σθεί οι όροι, που τίθενται ως άνω. 

6. Ισχύς - Δημοσίευση 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 21 Ιουλίου 2004 
Ο Νομάρχης 
ΛΟΥΚΑΣ ΚΑΤΣΑΡΟΣ 


Αριθ. 3822 (6) 

Καθορισμός των χρήσεων του ρέματος «Γκουσμπασα- 
νιώτη» και όρων διάθεσης σε αυτό των επεξεργασμέ¬ 
νων υγρών αστικών λυμάτων της κλινικής «ΙΑΣΩ 
ΘΕΣΣΑΛΙΑΣ Α.Ε.». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1) Την Ε1 β/221 /65 Υγειονομική διάταξη «περί διάθεσης λυ¬ 
μάτων και βιομηχανικών αποβλήτων» (ΦΕΚ 138/Β7 
24.2.1965), όπως αυτή τροποποιήθηκε με τις αριθ. Γ1/ 
17831/1971 και Γ4/1305/1974 κοινές Υπουργικές αποφάσεις. 

2) Την ΚΥΑ 5673/400/97, όπως έχει τροποποιηθεί. 

3) Το 3822/28.6.2004 αίτηση της «ΙΑΣΩ ΘΕΣΣΑΛΙΑΣ» Α.Ε. 

4) Το από 9.7.2004 πρακτικό της αρμόδιας γνωμοδοτι- 
κής επιτροπής, αποφασίζουμε: 

1. Καθορισμός αποδέκτη 

Ορίζουμε σαν αποδέκτη των επεξεργασμένων υγρών 
αστικών λυμάτωντης κλινικής «ΙΑΣΩ ΘΕΣΣΑΛΙΑΣ» Α. Ε., το 
ρέμα «Γκουσμπασανιώτη». 

2. Σημείο εκβολής - τρόπος διάθεσης 

Τα λύματα θα οδηγούνται, με κλειστό αγωγό από την 
εγκατάσταση επεξεργασίας, στον αποδέκτη. 

3. Ποσότητα λυμάτων 

Η ποσότητα των λυμάτων,που θα διατίθενται στον απο¬ 
δέκτη, θα ανέρχεται μέχρι τα 153,6 πι3/24ωρο (παροχή 
αιχμής 12,8 πΤ/Ιι). Η ποσότητα αυτή είναι η μέγιστη και 
αναφέρεται σε εξυπηρετούμενο αριθμό ατόμων (δυναμι¬ 
κότητας 171 κλινών και 341 ατόμων προσωπικού κ.λπ.). 

Παρέχεται επίσης η δυνατότητα μετά τη βιολογική επε¬ 
ξεργασία, για υδρολίπανση του ιδιόκτητου οικοπέδου. 

4. Όροι διάθεσης 

4.1 Επειδή τα νερά του ρέματος χρησιμοποιούνται για 
άρδευση καλλιεργειών, θα πρέπει τα ίδια τα λύματα κατά 
την έξοδο τους σ’ αυτόν, έχουν τα χαρακτηριστικά των νε¬ 
ρών, που είναι κατάλληλα για άρδευση, ψύξη μηχανών και 
κάθε άλλη χρήση πλην ύδρευσης, κολύμβησης και αλιεί¬ 
ας (άρθρο 4 παρ. 14της Ε1 β/221/65 υγειονομικής διάτα¬ 
ξης) και τα οποία είναι: 

α) θερμοκρασία έως 280 

β) ΡΗ (μονάδες) 6-9,5 

γ) διαλυμένο οξυγόνο τουλάχιστον 3 πις)/Ι 

δ) αιωρούμενα στερεά 

(33) (διαμέτρου έως 1 πιπι) έως 35 πι<3/1 

ε) ηλεκτρική αγωγιμότητα έως 750ΜΗΟ3/οπι 

(ή σύνολο διαλυτών αλάτων έως 500 πιρ/Ι) 

στ) χλωριόντα έως12Οπΐ0/Ι 

ζ) βόριο έως 3 πι^/Ι 

η) 5ΑΒ έως 18 

θ) βιοχημικά απαιτούμενο οξυγόνο 

(ΒΟϋ 5) σε 200 χωρίς νιτροποίηση έως 25 πις/Ι 

ι) χημικά απαιτούμενο οξυγόνο (ΘΟϋ) έως 125 πι^/Ι 
ια) χωρίς ευκρινώς αρατά επιπλέοντα ή καθιζάνοντα 
στερεά ή εναποθέσεις λάσπης και γενικά ουσίες, που 
προέρχονται από τα απόβλητα και φράσσουν τους εκτο- 
ξευτήρες τεχνητής βροχής. 

ιβ) χωρίς τοξικά ή επιβλαβή γενικά, ελαιώδη χρωματι¬ 
σμένα, θερμά, ή άλλα απόβλητα, τα οποία είναι δυνατόν, 
μεμονωμένα ή σε συνδυασμό, να καταστήσουν τα ίδια τα 
απόβλητα ακατάλληλα ή επικίνδυνα γιατα εδάφη ,τις καλ¬ 
λιέργειες, τα ζώα, τα ψάρια και τους ανθρώπους (δια μέ¬ 
σου της τροφικής αλυσίδας). 

4.2 Με ευθύνη και δαπάνη του η κλινική θα πρέπει να φρο- 

νη'ζειγιατον καθαρισμό και συντήρηση του αποδέκτη ώστε 
να εξασφαλίζεται η ομαλή και ανεμπόδιστη ροή των λυμά¬ 
των και να αποτρέπεται η στασιμότητα τους στην κοίτη του 

4.3. Εάν για οποιονδήποτε λόγο δεν εξασφαλίζονται οι 
όροι, που τίθενται με την παρούσα, καθώς και κάθε άλλη 
υποχρέωση, που απορρέει από την Ε1 β/221/65 υγειονο¬ 
μική διάταξη, η κλινική υποχρεούται να λάβει όλα τα απα¬ 
ραίτητα μέτρα, που επιβάλλονται για την άρση των αιτιών 
και συμμόρφωση προς τους όρους που έχουν τεθεί. 

5. Μελέτη διάθεσης - Άδεια διάθεσης. 

5.1 Με βάση την παρούσα θα χορηγηθεί, η κλινική θα 
πρέπει να συντάξει και υποβάλλει στην Υπηρεσία μας 
«Μελέτη σχεδιασμού και λειτουργίας» της εγκατάστασης 
επεξεργασίας των λυμάτων, που θα συνάδει με τους πε¬ 
ριβαλλοντικούς όρους που θα έχουν εγκριθεί, συνοδευό- 
μενη από την σχετική απόφαση για την έγκριση των περι¬ 
βαλλοντικών όρων. 

5.2 Η άδεια διάθεσης των επεξεργασμένων υγρών αστι¬ 
κών λυμάτων, θα χορηγηθεί με απόφασή μας, σύμφωνα 
με την Ε1 β/221/65. 

5.3 Υγειονομική διάταξη και την ΚΥΑ 5673/400/97, αφού 
διαπιστωθεί ότι η οργάνωση, κατασκευή και λειτουργία της 
εν λόγω εγκατάστασης συμφωνούν με την υποβληθείσα με¬ 
λέτη και ότι τηρούνταιοιεγκεκριμένοιπεριβαλλοντικοίόροι. 

6. Ισχύς - Δημοσίευση 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Λάρισα, 9 Αυγούστου 2004 
Ο Νομάρχης κ.α.α. 

Ο Αντινομάρχης 
ΓΕΩΡΓΙΟΣ ΦΑΚΗΣ 
-♦- 

Αριθ.ΔΥΠ οικ 5147 (7) 

Καθορισμός αποδέκτη και ανώτατων επιτρεπτών ορίων 
ρυπαντών λυμάτων, ρεύματος διαλειπούσης ροής Κα- 
ραδιώτισα Δ.Δ. Ασωμάτου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Την Υγειονομική Διάταξη Ε1 Β/221/65 «Περί διαθέσε- 
ως λυμάτων και βιομηχανικών αποβλήτων». 

2. Την 5673/400/1997 ΦΕΚ 192ΒΎπουργική Απόφαση . 

3. Την από 10.9.2004 γνωμοδότηση της Επιτροπής του 
άρθρου 6της Ε1 Β/221/65. 

4. Το αριθμ. 2500/22.7.2004 έγγραφο Δήμου Ευεργέ- 
τουλα, αποφασίζουμε: 

1. Τροποποιούμε την αριθμ. πρωτ. ΔΥΠ οικ. 6462/ 
17.7.2001 απόφαση Νομάρχη Λέσβου ως προς τους απο¬ 
δέκτες και τα κυβικά επεξεργασμένων λυμάτων κατόπιν 
πρωτοβάθμιας καθίζησης και ορίζει ως μοναδικό αποδέ¬ 
κτη του Δ.Δ. Ασωμάτου το ρέμα Καραδιώτισα και μέχρι 
200 μ 3 /ημέρα, κατάλληλο για πάσα χρήση πλην ύδρευ¬ 
σης, άρδευσης, κολύμβησης, αλιείας και ψύξης μηχανών. 

2. Καθορίζουμε τους κατωτέρω ειδικούς όρους που θα 
πρέπει να πλη ρούνταλύματαπουθα έχουν σαν αποδέκτη 
το ανωτέρω ρεύμα, θα γίνεται τουλάχιστον πρωτοβάθμια 
επεξεργασία ώστε το ΒΟϋδ των εισερχομένων λυμάτων 
να μειώνεται τουλάχιστον κατά 20% πριν την έξοδο και το 
συνολικό φορτίο των αιωρούμενων στερεών να μειώνεται 
κατά 50% τουλάχιστον. 

3. Υπέρτου καθορισμού ως σημεία εκβολήςτωνλυμάτων 
Δ.Δ. Ασώματου 200 μ. τουλάχιστον από τα όρια οικισμού. 

Τα παραπάνω όρια θα επιτυγχάνονται με επεξεργασία 
και όχι με αραίωση. 


Το είδος και ο αριθμός των δειγμάτων ο τρόπος ανάλυ¬ 
σης και αποκλίσεις θα είναι αυτές που ορίζονται από την 
Υπουργική απόφαση 5673/400/97. 

Κάθε δήμος θα πρέπει να κατασκευάσει φρεάτιο δειγ¬ 
ματοληψίας επισκέψιμο πριν από κάθε αραίωση. 

Θα πρέπει επίσης να τηρεί βιβλίο αναλύσεως που θα 
υποβάλει στις αρμόδιες υπηρεσίες της Νομαρχιακής Αυ¬ 
τοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 1 Νοεμβρίου 2004 
Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ ΣΑΡΑΓΚΑΣ 
-♦- 

Αριθ. 4706 (8) 

Συγκρότηση Υπηρεσιακού Συμβουλίου της Ν. Α. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη τις διατάξεις: 

α. Των άρθρων 9 και 11 παρ. 5 και 7 του Ν. 3260/2004 
(ΦΕΚ 151 Α'). 

β. Τις οργανικές διατάξεις της Ν.Α. Φλώρινας (ΦΕΚ 
1784/Β'). 

γ. Της παραγράφου Β4του άρθρου 40 του Ν. 1884/1990 
(ΦΕΚ 81 Α'). 

δ. Του άρθρου 6του Ν. 2839/2000(ΦΕΚ 196 Α'). 

ε. Την αριθμ. 10778/8.4.1999 απόφαση σύστασης του 
Υπηρεσιακού Συμβουλίου της Ν.Α. Φλώρινας (ΦΕΚ582 Β'). 

στ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στη Ν.Α. Φλώρινας πενταμελές υπηρε¬ 
σιακό συμβούλιο αρμόδιο για όλο το προσωπικό της Ν .Α. 
Φλώρινας ως εξής: 

α. Τρεις (3) μόνιμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στο νομό Φλώρινας, με τους 
αναπληρωτές τους. 

Ένα τουλάχιστον από τα τακτικά μέλη και ένα από τα 
αναπληρωματικά θα είναι διαφορετικού φύλου από τα λοι¬ 
πά, εφόσον υπάρχει και έχει τις νόμιμες προϋποθέσεις. 

β. Δύο αιρετούς εκπρόσωπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον οικείο Νομάρχη από υπαλλήλους που πληρούν τις 
προϋποθέσεις να επιλέγουν ως προϊστάμενοι διευθύνσεων 
σύμφωνα με τις διατάξειςτου άρθρου 11 του Ν. 3260/2004. 

3. Τα υπό στοιχείο α' αναπληρωματικά μέλη της παρ. 1 της 
παρούσης ορίζονται από τον οικείο Νομάρχη από υπαλλή¬ 
λους που έχουν επιλεγεί ως προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 3 Νοεμβρίου 2004 
Ο Νομάρχης 
ΙΩΑΝΝΗΣ ΣΤΡΑΤΑΚΗΣ 
-*- 

Αριθ. 10/οικ. 3821 (9) 

Συγκρότηση πρωτοβάθμιας επιτροπής ελέγχου επιχειρή¬ 
σεων σταυλισμού ζώων και επιχειρήσεων επεξεργα¬ 
σίας ζωικών προϊόντων. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1) Τον Α.Ν. 2520/1940 «Περί Υγειονομικών Διατάξεων». 

2) Το Ν. 3200/1955 «Περί Διοικητικής Αποκεντρώσεως». 

3) Το Ν. 1579/1985 «ρυθμίσεις για την εφαρμογή και 
ανάπτυξη του Ε.Σ.Υ. και άλλες διατάξεις». 

4) Την 10/5119/24.9.2001, απόφασή μας, σχετική με το 
θέμα. 

5) Το Ν. 2218/1994 «Ίδρυση Νομαρχιακής Αυτοδιοίκη¬ 
σης κ.λπ.». 

6) Την 125/24.11.1997 απόφαση Ν. Σ. Χαλ/κης«ΠερίΟρ¬ 
γανισμού Νομαρχιακής Αυτοδιοίκησης Χαλκιδικής» (ΦΕΚ 
1172/30.12.1997). 

7) Το Ν. 2307/1995 «Περίπροσαρμογής νομοθεσίας αρ- 
μοδιότηταςΥπουργείου Εσωτερικού στις διατάξεις για τη 
Νομαρχιακή Αυτοδιοίκηση και άλλες διατάξεις», αποφα¬ 
σίζουμε: 

Συγκροτούμε πρωτοβάθμια επιτροπή ελέγχου επιχει¬ 
ρήσεων σταυλισμού ζώων και επεξεργασίας ζωικών προϊ¬ 
όντων, που αποτελείται από τους: 

α) Σπυροπούλου Όλγα, Επόπτρια Δημόσιας Υγείας της 
Δ/νσης Υγείας Χαλ/κης, με αναπληρώτρια την Παπαδοπού- 
λου Ελένη, Επόπτρια Δημόσιας Υγείας της ίδιας Υπηρεσίας. 

β) Δημητρό Θεμιστοκλή, Κτηνίατρο της Δ/νσης Κτηνια¬ 
τρικής με αναπληρωτή τον Γεωργιάδη Σπήλιο, Κτηνίατρο 
της ίδιας Υπηρεσίας. 

γ) Ξενουδάκη Ελευθέριο, Γεωπόνο της Δ/νσης Αγροτι¬ 
κής Ανάπτυξης με αναπληρωτή τον Πάνου Ιωακείμ, Γεω¬ 
πόνο της ίδιας Υπηρεσίας. 

δ) Πεύκο Γεώργιο, Χημικό Περιβαντολόγο του Τμήμα¬ 
τος Περιβάλλοντος με αναπληρωτή τον Βογιατζή Κων/νο, 
τοπογράφο της Δ/νσης Οικισμού & Χωροταξίας. 

ε) Έναν δημοτικό σύμβουλο της περιοχής που θα ιδρυ¬ 
θεί ή θα λειτουργήσει η επιχείρηση. 

στ) Έναν εκπρόσωπο του Αγροτικού Συνεταιρισμού της 
περιοχής που θα ιδρυθεί ή θα λειτουργήσει η επιχείρηση. 

Πρόεδρος της Επιτροπής ορίζεται κάθε φορά ο ανώτε¬ 
ρος σε βαθμό υπάλληλος που συμμετέχει στην Επιτροπή. 

Γραμματέας της Επιτροπής ορίζεται ο Επόπτης ή η Επό- 
πτρια Δημόσιας Υγείας που συμμετέχει στην Επιτροπή. 

Έργο της Επιτροπής είναι ο έλεγχος και η γνωμοδότη¬ 
ση σε θέματα σταυλισμού και ίδρυσης και λειτουργίας 
κτηνοτροφικών επιχειρήσεων ή επιχειρήσεων επεξεργα¬ 
σίας ζωικών προϊόντων σύμφωνα με τις διατάξεις του Α. Ν. 
2520/1940 και τις Υγειονομικές Διατάξεις που θα ισχύουν 
κάθε φορά. 


Η Επιτροπή για κάθε γνωμοδότηση της συντάσει πρακτι¬ 
κό το οποίο υποβάλλει στην Δ/νση Υγείας της Νομαρχίας. 

Κάθε προγενέστερη Απόφαση για το θέμα αυτό καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 1 Νοεμβρίου 2004 
Ο Νομάρχης κ.α.α. 

ΝΙΚΟΛΑΟΣ ΠΡΩΙΟΣ 

-♦- 

Αριθ. 5 (10) 

Καθιέρωση υπερωριακής εργασίας στο μόνιμο προσωπι¬ 
κό του Δήμου Μολάων Ν. Λακωνίας για το έτος 2004. 

Ο ΔΗΜΑΡΧΟΣ ΜΟΛΑΩΝ Ν. ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 106 παρ. 2 του Ν. 1188/1981 
όπως τροποποιήθηκαν και συμπληρώθηκαν με την παρ. 15 
του άρθρου 8 του Ν. 2307/1995 (ΦΕΚ 113/Α715.6.1995) και 
την παρ. 10 του άρθρου 12 του Ν. 2503/1997 (ΦΕΚ 107/Α7 
30.5.1997) σύμφωνα με τις οποίες η εξαιρετική ή απρόβλε¬ 
πτη ή έκτακτη υπηρεσιακή ανάγκη για καθιέρωση υπερω- 
ριακής εργασίας διαπιστώνεται με απόφαση του αρμοδίου 
για διορισμό οργάνου με τους όρους και τους περιορισμούς 
που ισχύουν κάθε φορά για τους δημόσιους υπαλλήλους. 

2. Το άρθρο 18 του Ν. 2470/1997 (ΦΕΚ 40/Α721.3.1997) 
«Αναμόρφωση μισθολογίου προσωπικού δημόσιας διοί¬ 
κησης και άλλες συναφείς διατάξεις» όπως αντικαταστά- 
θηκε με το άρθρο 15 του Ν. 2592/1998. 

3. Την ερμηνευτική του Ν. 2470/1997 αριθ. 2930771/4262/ 
0022/24.4.1997 εγκύκλιο του Γενικού Λογ. του Κράτους. 

4. Την ερμηνευτική του Ν. 2503/1997 αριθ. 27503/ 
3.3.1997 εγκύκλιο του Υπουργείου Εσωτερικών, Δημό¬ 
σιας Διοίκησης & Αποκέντρωσης. 

5. Την αριθ. 202294/2297/0022/7.4.1998 ερμηνευτική 
του άρθρου 15 του Ν. 2592/1998 εγκύκλιο του Γ ενικού λο¬ 
γιστηρίου του κράτους Δ/νση 22η Μισθολογίου. 

6. Τις διατάξεις του Ν. 3205/2003. 

7. Τον αριθμό των υπηρετούντων τακτικών υπαλλήλων 
στο Δήμο Μολάων, έντεκα (11) άτομα των κατηγοριών: 

Π.Ε.: 2 άτομα 

Τ.Ε.: 1 άτομο 

Δ.Ε.: 7 άτομα 

Υ.Ε.: 1 άτομο 

8. Την εγγεγραμμένη στον προϋπολογισμό του Δήμου 
πίστωση 3.000,00 ευρώ στον ΚΑ 05/113.9 α. 

9. Το γεγονός ότι υπάρχει μεγάλο φόρτο εργασίας, 
αποφασίζουμε: 

1. Καθιερώνουμε υπερωριακή απογευματινή νυκτερινή 
και εξαιρέσιμων ημερών εργασίας πέρα από το κανονικό 
ωράριο για την κάλυψη αναγκών όπως ανωτέρω αναφέ- 
ρεται για το χρονικό διάστημα από έως 31.12.2004. 

2. Ειδικότερα θα εργαστούν με αμοιβή, πέρα από το κα¬ 
νονικό ωράριο εργασίας οι υπάλληλοι των παρακάτω κλά¬ 
δων Κλάδος ΔΕ, Αριθ. Υπαλλήλων: 7 Απογ. Ώρες: 584, 
Κλάδος ΥΕ, Αριθ. Υπαλλήλων: 1 Απογ. Ώρες: 39, Κλάδος 
ΠΕ, Αριθ. Υπαλλήλων: 1 Απογ. Ωρες:37, Κλάδος ΤΕ Αριθ. 
Υπαλλήλων: 1 Απογ. Ώρες: 39. 

3. Η σχετική δαπάνη που θα προκληθεί δεν μπορεί να 
υπερβεί τις πιστώσεις που έχουν εγγράφει στο προϋπο¬ 
λογισμό τρέχοντος έτους. 

4. Για την πληρωμή του προσωπικού που θα απασχολεί¬ 
ται θα συντάσσεται ειδικός πίνακας με το σύνολο των 

ωρών και ημερών απασχόλησης και όποιος πίνακας θα 
συνοδεύει το Χρηματικό Ένταλμα. 

5. Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι τέλος 
του έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μολάοι, 16 Φεβρουάριου 2004 
Ο Δήμαρχος 

ΠΑΝΑΓΙΩΤΗΣ ΚΡΥΠΩΤΟΣ 
-♦- 

Αριθ. 5178 (11) 

Υπερωριακή απασχόληση μονίμων υπαλλήλων των υπη- 
ρεσιώντου Δήμου Νέου Ψυχικού Ν. Αττικής 

Ο ΔΗΜΑΡΧΟΣ ΝΕΟΥ ΨΥΧΙΚΟΥ Ν. ΑΤΤΙΚΗΣ 
Έχοντας υπόψη: 

1. Τις διατάξειςτου άρθρου 114του Π. Δ/τος410/1995. 

2. Τις σχετικές πιστώσεις του προϋπολογισμού οικονο¬ 
μικού έτους 2004. 

3. Τις διατάξειςτου άρθρου 16του Ν. 3205/2003. 

4. Τις πραγματικές ανάγκες όλων των υπηρεσιών του 
Δήμου Νέου Ψυχικού πέραν των προκαθορισμένων ωρα¬ 
ρίων - ωρών, αποφασίζουμε: 

1. Εγκρίνουμε την υπερωριακή απασχόληση (απογευ¬ 
ματινές ώρες) των δέκα (10) κάτωθι Διοικητικών υπαλλή- 
λωντου Δήμου έως31.12.2004, σύμφωνα με τις ανωτέρω 
διατάξεις: 

Υπάλληλοι Οικονομικής Υπηρεσίας: 

3 άτομα από 60 ώρες το μήνα 

2 άτομα από 30 ώρες το μήνα 
Υπάλληλοι Ειδικής Ταμειακής Υπηρεσίας: 

3 άτομα από 60 ώρες το μήνα 
Υπάλληλοι Δημοτολογίων: 

2 άτομα από 60 ώρες το μήνα 

2. Εγκρίνουμε την υπερωριακή απασχόληση για το έτος 
2004 των τριάντα οκτώ (38) κάτωθι υπαλλήλων του Εργα- 
τοτεχνικού Προσωπικού του Δήμου για 1.012 ώρες συνο¬ 
λικά (Κυριακές, αργίες και απογευματινά), σύμφωνα με 
τις ανωτέρω διατάξεις: 

ΕΠΟΠΤΗΣ: 1 άτομο 
ΕΠΙΣΤΑΤΕΣ: 2 άτομα 
ΟΔΗΓΟΙ: 8 άτομα 
ΗΛΕΚΤΡΟΛΟΓΟΣ: 1 άτομο 
ΜΑΡΑΓΚΟΣ: 1 άτομο 
ΥΔΡΑΥΛΙΚΟΙ: 2 άτομα 
ΓΕΩΠΟΝΟΙ: 2 άτομα 
ΚΗΠΟΥΡΟΙ: 3 άτομα 
ΕΡΓΑΤΕΣ ΚΑΘΑΡΙΟΤΗΤΑΣ: 18 άτομα 
Η δαπάνη των ανωτέρω υπερωριών ανήρθε, από 
1.1.2004 μέχρι 31.8.2004, στο ποσό των 105.463,08 ευρώ 
και θα βαρύνει τους Κ.Α. 05.113.1 ,15.113.1,40.113.1 και 
45.113.1 του προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέο Ψυχικό, 8 Νοεμβρίου 2004 
Ο Δήμαρχος 

ΠΑΡΑΣΚΕΥΑΣ ΠΑΣΣΑΣ - ΧΡΗΣΤΟΥ 


Αριθ. 12 (12) 

Καθιέρωση υπερωριακής εργασίας για το μόνιμο προσω¬ 
πικό του Β' Δημοτικού Παιδικού Σταθμού Δήμου Με- 
λισσίων για το έτος 2004. 

Η ΠΡΟΕΔΡΟΣ 

ΤΟΥ Β' ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΜΕΛΙΣΣΙΩΝ 

Έχοντας υπόψη: 

1. Τις διατάξεις του άρθρου 114του Π .Δ. 410/1995 (δ.κ.κ.). 

2. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ και ΟΤΑ κ.λπ. και άλλες συναφές διατά¬ 
ξεις» που δημοσιεύτηκε στο Φ.Ε.Κ. 297/Α723.12.2003. 

3. Την με αριθ.2/2757/0022/31.12.2003 Εγκύκλιο του 
Γενικού Λογιστηρίου του Κράτους. 

4. Τις διατάξεις της παρ. 10 του άρθρου 12 του Ν. 2503/ 
1997. 

5. Το γεγονός ότι απαιτείται πρόσθετη υπερωριακή 
απασχόληση του προσωπικού για την κάλυψη των παρα¬ 
κάτω αναγκών του Β'ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 
ΜΕΛΙΣΣΙΩΝ. 

• Γιατις συνεδριάσεις του Διοικητικού Συμβουλίου και 
τη λήψη αποφάσεων με σκοπό την καλή λειτουργία του 
Σταθμού και την γραμματειακή υποστήριξή τους . 

• Για την σύνταξη του ετησίου απολογισμού, προϋπο¬ 
λογισμού και την έκδοση ενταλμάτων. 

• Γιατην καθαριότητα - απολύμανση και την καλή υγιει¬ 
νή του κτιρίου. 

Το συνολικό αριθμό των υπηρετούντων μονίμων υπαλ¬ 
λήλων κατά κλάδο είναι: 

• ΤΕ16 Νηπιαγωγών δύο (2) υπάλληλοι 

• ΥΕ16 δύο (2) υπάλληλοι, αποφασίζουμε: 

Καθιερώνουμε υπερωριακή απογευματινή εργασία πέ- 

ραντου υποχρεωτικού ωραρίου μέχριτην22η ώρα πέραν 
του υποχρεωτικού ωραρίου και τέλος για υπερωριακή ερ¬ 
γασία προς συμπλήρωση της εβδομαδιαίας υποχρεωτι¬ 
κής, μέσα στα όρια που προβλέπουν οι διατάξεις του άρ¬ 
θρου 16 του Ν. 3205/2003 για το έτος 2004 ως εξής: 

1- ΠΡΟΣΩΠΙΚΟ ΔΙΟΙΚΗΤΙΚΩΝ ΥΠΗΡΕΣΙΩΝ 

• Υπερωριακή καθημερινών πέραν υποχρεωτικής μέχρι 
22η ώρα 

Για δύο (2) υπαλλήλους κλάδου (ΤΕ16): 60 ώρες ανά μή¬ 
να χ 2. 

2- ΠΡΟΣΩΠΙΚΟ ΥΠΗΡΕΣΙΑΣ-ΚΑΘΑΡΙΟΤΗΤΑΣ 

• Υπερωριακή απογευματινή πέραν της υποχρεωτικής 
μέχρι την 22η ώρα. 

• Για δύο υπαλλήλους κλάδου (ΥΕ16): 60 ώρες ανά μή¬ 
να χ 2. 

Ο αριθμός των υπαλλήλων και των ωρών καθορίζεται 
στα όρια των πιστώσεων του προϋπολογισμού με την πα¬ 
ρούσα, μη επιτρεπομένης σε καμία περίπτωση της αύξη¬ 
σης των πιστώσεων αυτών με οποιοδήποτε τρόπο στη 
διάρκεια του έτους. 

Από την απόφαση αυτή της καθιέρωσης της υπερωρια- 
κής απασχόλησης, σε συνδυασμό με την κατανομή της, 
προκαλείται δαπάνη συνολικού ύψους 15000,00 ευρώ, η 
οποία βαρύνει τον πιο κάτω Κ.Α. 05.113.1 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μελίσσια, 3 Νοεμβρίου 2004 
Η Πρόεδρος 

Ρ ΑΛΛΟΥ ΞΑΝΘΟΠΟΥΛΟΥ - ΤΡΑΓΕΛΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




